钦定古今图书集成/明伦汇编/氏族典/第405卷 > 《廖用贤尚友录》 > 吕凯
## 钦定古今图书集成/明伦汇编/氏族典/第405卷 > 《廖用贤尚友录》 > 吕凯

按《蜀志吕凯传》：“凯字季平，永昌不韦人，仕郡五官掾
功曹。时雍闿等闻先主薨于永安，骄黠滋甚，降于吴，
吴遥署闿为永昌太守。永昌既在益州，郡之西道路
壅塞，与蜀隔绝，而郡太守改易，凯与府丞王伉帅厉
吏民，闭境拒闿。凯威恩内著，为郡中所信。及丞相亮
南征讨闿，既发在道，而闿已为高定部曲所杀，亮乃”
以凯为云南太守，封阳迁亭侯。会为叛夷所害，子祥
嗣。